作者：吴文英
词牌/韵律：庆春宫・高阳台

paragraphs: 春屋围花，秋池沿草，旧家锦藉川原。
莲花分津，桃边迷路，片红不到人间。
乱篁苍暗，料惜把、行题共删。
小晴帘卷，独占西墙，一镜清寒。
风光未老吟潘。
嘶骑征尘，祗付凭阑。
鸣瑟传杯，辟邪翻烬。
系船香斗春宽。
晚林青外，乱鸦著、斜阳几山。
粉消莫染，犹是秦宫，绿扰云鬟。